CELEX: 32011D0538
Language: lv
Date: 2011-09-12 00:00:00
Title: Padomes Lēmums 2011/538/KĀDP ( 2011. gada 12. septembris ), ar ko groza Lēmumu 2010/565/KĀDP par Eiropas Savienības konsultāciju un palīdzības misiju saistībā ar drošības sektora reformu Kongo Demokrātiskajā Republikā ( EUSEC RD Congo )

13.9.2011   
            
            
               LV
            
            
               Eiropas Savienības Oficiālais Vēstnesis
            
            
               L 236/10
            
         PADOMES LĒMUMS 2011/538/KĀDP
   (2011. gada 12. septembris),
   ar ko groza Lēmumu 2010/565/KĀDP par Eiropas Savienības konsultāciju un palīdzības misiju saistībā ar drošības sektora reformu Kongo Demokrātiskajā Republikā (EUSEC RD Congo)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu un 43. panta 2. punktu,
   tā kā:
   
               (1)
            
            
               Padome 2010. gada 21. septembrī pieņēma Lēmumu 2010/565/KĀDP par Eiropas Savienības konsultāciju un palīdzības misiju saistībā ar drošības sektora reformu Kongo Demokrātiskajā Republikā (EUSEC RD Congo) (1).
            
         
               (2)
            
            
               Ir jānosaka misijas finanšu atsauces summa laikposmam no 2011. gada 1. oktobra līdz 2012. gada 30. septembrim.
            
         
               (3)
            
            
               Misiju īstenos saistībā ar situāciju, kas var pasliktināties un varētu kaitēt Līguma 21. pantā izklāstīto Savienības ārējās darbības mērķu sasniegšanai,
            
         IR PIEŅĒMUSI ŠO LĒMUMU.
   1. pants
   Ar šo Lēmumu 2010/565/KĀDP groza šādi:
   
               1)
            
            
               lēmuma 5. panta 6. punktu aizstāj ar šādu:
               “6.   Misijas vadītājs savā kompetences jomā cieši sadarbojas ar ES delegācijas vadītāju un dalībvalstu misiju vadītājiem Kinšasā.”;
            
         
               2)
            
            
               lēmuma 9. panta 1. punktam pievieno šādu daļu:
               “Ar misiju saistīto izdevumu segšanai paredzētā finanšu atsauces summa laikposmam no 2011. gada 1. oktobra līdz 2012. gada 30. septembrim ir EUR 13 600 000.”;
            
         
               3)
            
            
               lēmuma 12. panta 4. punktu aizstāj ar šādu:
               “4.   ES delegācijas Kinšasā vadītājs plānošanas dokumentos noteiktajā vispārējā kontekstā sniedz EUSEC RD Congo vietējas politiskas pamatnostādnes.”;
            
         
               4)
            
            
               svītro 12. panta 7. punktu.
            
         2. pants
   Šis lēmums stājas spēkā tā pieņemšanas dienā.
   
      Briselē, 2011. gada 12. septembrī
      
         
            Padomes vārdā –
         
            priekšsēdētājs
         
         M. DOWGIELEWICZ
      
   
   
      (1)  OV L 248, 22.9.2010., 59. lpp.